**ÄÄNEKOSKEN KAUPUNGIN KOULU- JA LIIKUNTATILOJEN SEKÄ POKE:N YKSIKÖIDEN LIIKUNTATILOJEN HARJOITUSVUOROHAKU LUKUVUODELLE 2024-2025**

Äänekosken kaupunki ja Pohjoisen Keski-Suomen ammatillisen koulutuksen kuntayhtymä ilmoittavat haettavaksi harjoitusvuorot Äänekosken kaupungin koulu- ja liikuntatiloihin sekä POKE:n yksiköiden liikuntatiloihin ajalle 12.8.2024–25.5.2025.

Äänekosken kaupungin hallinnoimissa tiloissa noudatetaan voimassaolevia käyttömaksuja. Yksittäiset jaostot eivät voi hakea käyttövuoroa, vaan hakemuksen on aina tultava keskitetysti seuralta. Haettavat vuorot on yksilöitävä ryhmäkohtaisesti.

Käyttövuoroja haetaan tilojen käyttövuorohakemuksella, johon voi tarvittaessa lisätä liitteitä. Muulla tavoin tulleita hakemuksia ei käsitellä. Verkkohakemuslomakkeeseen pääset osoitteesta:

[www.aanekoski.fi](http://www.aanekoski.fi/) -> Kulttuuri ja liikunta -> Liikunta -> Tilojen käyttövuorot

Lähetämme päätökset käyttövuoroista ensisijaisesti sähköpostitse, joten varmistathan sähköpostiosoitteen oikeellisuuden.

**HAETTAVISSA OLEVAT TILAT**

\_\_\_\_\_\_\_\_\_\_

**ÄÄNEKOSKEN KAUPUNGIN LIIKUNTATILAT**

Koulunmäen yhtenäiskoulu: KYA pikkusali

Lukion sali

Suolahden yhtenäiskoulu: vanha sali, uusi sali

Suolahden uimahallin kuntosali

Suojarinteen painisali

Äänekoski Areena Pankkari: palloilusali, lämmittelykuntosali

Äänekosken ylipainehallin kentät

Äänekosken liikuntatalo: palloilusali, vapaatila, juoksusuora, painitila, TG-kuntosali, Hurrikaani-kuntosali, voimailusali (kilpailut)

**Yllä mainittujen liikuntatilojen käyttövuorojen osalta kirjalliset hakemukset on toimitettava ke 15.5.2024 klo 15.00 mennessä** **ensisijaisesti sähköisellä verkkolomakkeella, joka löytyy osoitteesta www.aanekoski.fi -> Kulttuuri ja liikunta -> Liikunta -> Tilojen käyttövuorot. Toissijaisesti sähköpostilla liikunta.hallinto@aanekoski.fi tai postitse osoitteeseen: Äänekosken kaupunki, Liikuntapalvelut, Kalevankatu 2, 44100 Äänekoski**

\_\_\_\_\_\_\_\_\_\_

**ÄÄNEKOSKEN TAAJAMAKOULUJEN LIIKUNTASALIT**

Hietaman koulun sali

Honkolan koulun sali

Koiviston koulun sali

Sumiaisten koulun sali

Konginkankaan koulun sali

 **Yllä mainittujen koulujen liikuntatilojen käyttövuorot on haettava suoraan kunkin koulun rehtorilta. Kirjalliset hakemukset on toimitettava ke 15.5.2024 klo 15.00 mennessä ensisijaisesti sähköisellä verkkolomakkeella, joka löytyy osoitteesta www.aanekoski.fi -> Kulttuuri ja liikunta -> Liikunta -> Tilojen käyttövuorot tai toissijaisesti sähköpostilla suoraan rehtoreille.**

\_\_\_\_\_\_\_\_\_\_\_\_

**POKE:N YKSIKÖIDEN LIIKUNTATILAT**

POKE:n Opinahjontien sali

POKE:n Piilolantien sali

**POKE:n liikuntatiloja koskevat käyttövuorohakemukset on toimitettava kirjallisesti ke 15.5.2024 klo 15.00 mennessä marina.rossi@poke.fi tai Äänekosken ammatillisen koulutuksen kuntayhtymä, PL 41, 44101 ÄÄNEKOSKI**

**POKE:lle menevässä hakemuksessa on ilmoitettava:**

* Käyttövuoron hakijan nimi (yhdistys, yritys, yksityinen) ja yhteystiedot
* Joukkueen/ryhmän vastuuhenkilön nimi ja yhteystiedot (nimi, osoite, puhelinnumero ja sähköpostiosoite)
* Haettavat harjoitusvuorot ja niiden kesto (tilan nimi, viikonpäivä ja kellonaika)
* Haettavat vuorot on yksilöitävä ryhmäkohtaisesti
* Yksittäiset jaostot eivät voi hakea käyttövuoroa, vaan hakemuksen on aina tultava keskitetysti seuralta
* Mikäli otteluita ja turnauksia järjestetään muulloin, kuin varattuina harjoitusvuoroina on niihin haettava erikseen käyttövuoroa. Muiden tapahtumien osalta on aina haettava erikseen tilan käyttölupaa.

POKE:n tiloissa noudatetaan kuntayhtymän hallituksen hyväksymiä käyttömaksuja.

**Äänekosken kaupungin liikuntapalvelut ja Poke**